
Opis sprememb
V letu 2025 je bil v informacijskem sistemu e-Zakonodaja vzpostavljen modul za naknadno evalviranje zakonov, s katerim je Vlada Republike Slovenije prvič pridobila sistemsko informacijsko orodje za spremljanje kakovosti sprejetih zakonov. Vzpostavitev modula omogoča vključitev postopkovnega vidika uresničevanja Resolucije o normativni dejavnosti v enoten metodološki okvir naknadnega evalviranja zakonodaje.

Zakonodaja, ki jo je bilo treba spremeniti
Spremembe zakonodaje niso bile potrebne.

Bistvo administrativne razbremenitve
Uvedba enotne vstopne točke e-Zakonodaja ima več prednosti:
· krepi zavedanje o pomembnosti življenjskega cikla predpisa in aktivnosti, ki jih je treba v tem krogotoku opraviti;
· optimizira delovne procese, povečuje učinkovitost dela in prispeva k doseganju boljših rezultatov z uvajanjem digitalnih tehnologij; 
· zagotavljajo se večja dostopnost, odzivnost in enotnost podsistemov, ki podpirajo normativno dejavnost;
· zagotavlja večjo preglednost in sledljivost pri pripravi in sprejemanju zakonodaje, omogočajo boljši pogoji za vključenost javnosti v sooblikovanje normativnih rešitev in izgrajujejo temelji kakovostnejše zakonodaje; 
· z evalviranjem se opravi pregled izhodiščnih informacij z vidika doseganja zastavljenih kazalnikov (npr. načini, kazalniki in roki).

Na koga sprememba vpliva
· Državne organe.

Skupni učinki
· Centraliziran informacijski sistem za pripravo in objavo predpisov in drugih aktov.
· Objavljanje po načelu en akt – ena izdaja. 
· Osrednje zakonodajnopravno spletišče.
· Tovrstna digitalna okolja znatno prispevajo k digitalnemu prehodu in imajo širše pozitivne učinke, zlasti z vidika transparentnosti, dosegljivosti in spletne dostopnosti informacij, hitrosti pridobivanja oziroma izmenjave informacij in učinkovitosti delovnih procesov.

